Adam-Musiekvideo Vir Nuwe Enkelsnit, Liefde Is, Bekendgestel! | Starburst Music
Friday, November 20, 2020 - 12:04
ADAM is terug en spog met 'n splinternuwe groeplid (Christoff de Beer) en hulle nuutste goedvoel popliedjie, LIEFDE IS, speel reeds die radiogolwe van stasies regoor die land aan die brand!
Nou gaan aanhangers nóg verder bederf word met die vrystelling van LIEFDE IS se musiekvideo wat kan kersvashou by van die beste produksies daarbuite.
Kyk die video hier: https://www.youtube.com/watch?v=FBDc6Ma43Gs
LIEFDE IS is 'n goedvoel popliedjie oor 'n paartjie wat in verskillende dorpe vasgevang is gedurende grendeltyd. Die ou sit en wonder hoe dit met sy meisie gaan en of hulle verhouding dit gaan oorleef. Dan besef hy dat hulle liefde nog altyd bly staan het, ongeag van alles wat hulle al moes deurmaak, en dat hulle hierdie struikelblok ook sal oorkom.
Die liedjie is geskryf deur Hugo Ludick en Nick Jordaan van Posduif / Ruber Duc en vervaardig deur Muse Studios.
LIEFDE IS is aanlyn beskikbaar. Laai dit hier af: https://music.apple.com/za/album/liefde-is-skoon-weergawe/1540466811?i=1540466812